# 

# შემოქმედებითი ევროპის ბენეფიციარების ხელშეწყობის პროგრამა

**პროგრამის მიზანია** ხელი შეუწყოს საქართველოში რეგისტრირებული ორგანიზაციების მონაწილეობას, ევროკავშირის პროგრამაში „შემოქმედებითი ევროპა 2021-2027“

**პროგრამის პრიორიტეტებია** ევროკავშირის პროგრამის „შემოქმედებითი ევროპა“ კულტურის ქვეპროგრამის თანამშრომლობის პროექტების ფარგლებში დაფინანსებული ორგანიზაციების ფინანსური ხელშეწყობა

## ვის შეუძლია მონაწილეობის მიღება

საქართველოში რეგისტრირებულ კერძო და საჯარო იურიდიულ პირებს, რომლებსაც აქვთ მიღებული „შემოქმედებითი ევროპის“ CREA-CULT-2021-ის დაფინანსება, *როგორც პარტნიორის ასევე ლიდერის როლში*

## პროექტით გათვალისწინებული თანხის მოცულობა

2022 წელს პროგრამის ჯამური ბიუჯეტი შეადგენს 100 000 ლარს

კონკურსის ფარგლებში მიღებული დაფინანსება არ უნდა ითვალისწინებდეს ფინანსური აქტივების და ინფრასტრუქტურული მომსახურებების შესყიდვას.

სსიპ შემოქმედებითი საქართველო იტოვებს უფლებას დააკორექტიროს აპლიკანტის მიერ მოთხოვნილი თანხა და მოითხოვოს კორექტირებული ხარჯთაღრიცხვა.

## ვადები

1. განაცხადები მიიღება 7 ოქტომბრიდან 20 ოქტომბრის ჩათვლით;
2. პროექტით გათვალისწინებული აქტივობების დაწყება შესაძლებელია მხოლოდ გამარჯვებულ აპლიკანტთან ხელშეკრულების გაფორმების შემდეგ.
3. ყველა პროექტი უნდა დასრულდეს და საბოლოო ფინანსური და შინაარსობრივი ანგარიში წარმოდგენილი უნდა იყოს **არაუგვიანეს 2022 წლის 20 დეკემბრისა.**

## პროგრამის პირობები

* + - 1. **პრიორიტეტი მიენიჭება** თანადაფინანსების მქონე პროექტებს და იმ პროექტებს რომლებსაც, მიმდინარე წელს, არ აქვთ მიღებული დაფინანსება კულტურის, სპორტისა და ახალგაზრდობის სამინისტროსგან;
      2. გამარჯვებული პროექტის ბიუჯეტით გათვალისწინებული თანხა ჩაირიცხება ორ ეტაპად: 90%-მდე ხელშეკრულების გაფორმების შემდგომ, *წინასწარ წარმოდგენილი გასაწევი ხარჯის დამადასტურებელი დოკუმენტაციის საფუძველზე,* ხოლო დარჩენილი თანხა ჩაირიცხება საბოლოო ანგარიშის (ფინანსური და შინაარსობრივი) წარმოდგენის და მიღება-ჩაბარების აქტის შედგენის შემდეგ, რომლის წარმოდგენის თარიღი განისაზღვრება ინდივიდუალურად, ხელშეკრულების საფუძველზე;
      3. პროექტის ფარგლებში, ხელშეკრულების გაფორმებამდე გაწეულ ხარჯს სსიპ “შემოქმედებითი საქართველო” არ აანაზღაურებს;
      4. სსიპ „ შემოქმედებით საქართველოს“ აქვს უფლება შეზღუდვის გარეშე გამოიყენონ მხარდაჭერილი პროექტის ფარგლებში შექმნილი ინტელექტუალური საკუთრების ციფრული ან და ნაბეჭდი ასლი, ნებისმიერი სახის აქტივობასა და სივრცეში;

## როგორ წარვადგინოთ განაცხადი

* პროგრამაში მონაწილე ორგანიზაციებმა მოთხოვნილი დოკუმენტები უნდა წარმოადგინონ მხოლოდ ელექტრონული სახით, პროექტთან დაკავშირებული ყველა შესავსები ფორმა იხილეთ შემოქმედებითი საქართველოს ვებ-გვერდზე.
* საპროექტო განაცხადის ელექტრონული ფორმა და სხვა სავალდებულო დოკუმენტაცია უნდა გაიგზავნოს ელ. ფოსტაზე - [сompetition@creativegeorgia.ge](about:blank) წერილის სათაურის ველში აუცილებლად უნდა მიუთითოთ: **CEMF-2022** (თუ ელექტრონულად წარმოსადგენი დოკუმენტების მოცულობა აღემატება 20MB-ს, გთხოვთ, [შეამციროთ ფაილების ზომა)](https://www.ilovepdf.com/compress_pdf);
* საპროექტო განაცხადი მიღებულად ითვლება მხოლოდ იმ შემთხვევაში, როცა გამოგზავნილ საპროექტო განაცხადზე მიიღებთ დასტურს. თუ დასტური არ მიიღეთ ერთ სამუშაო დღეში, გთხოვთ, დაგვიკავშირდეთ +995 599562232
* რეკომენდირებულია, განაცხადები წარმოადგინოთ ვადის ამოწურვამდე მინიმუმ ერთი სამუშაო დღით ადრე, რათა, ტექნიკური ხარვეზის არსებობის შემთხვევაში, დროულად აღმოიფხვრას პრობლემა.

### თანადაფინანსების პროგრამაში მონაწილეობის მისაღებად წარმოსადგენი **ყველა სავალდებულო დოკუმენტის** ჩამონათვალი

1. პროექტის განაცხადი შევსებული თანდართულ PDF ფორმატში;
2. ევროკავშირის პროგრამის “შემოქმედებითი ევროპა“ დაფინანსების მიღების ოფიციალური დასტურის ასლი;
3. არსებობის შემთხვევაში პარტნიორთა შორის გაფორმებული ხელშეკრუელბის ასლი
4. დანართი #1 - დეტალური ბიუჯეტი (ბიუჯეტი უნდა იყოს ხელმოწერილი და ბეჭედდასმული ასეთის არსებობის შემთხვევაში) წარმოდგენილი PDF ფორმატში;
5. დანართი #2 – პროექტის განმახორციელებელი გუნდის ძირითადი წევრებისა და ხელოვანების რეზიუმეები/CV-ები ან პროფესიული ბიოგრაფიები/პორტფოლიოები;

***ყველა სავალდებულო დოკუმენტი*** *წარმოდგენილი უნდა იყოს* ***ქართულ ენაზე, გარდა*** ევროკავშირის პროგრამის “შემოქმედებითი ევროპა“ დაფინანსების მიღების ოფიციალური დასტურის ასლისა და პარტნიორთა შორის გაფორმებული ხელშეკრუელბის ასლისა

----------------------------------------------------------------------------------------------------------------

**დაგვიანებით წარმოდგენილი ან/და არასრულად შევსებული განაცხადის ფორმები ვერ მიიღებენ პროგრამაში მონაწილეობას.**

*პროგრამაში პროექტის წარმოდგენით მონაწილე ორგანიზაციები ადასტურებენ, რომ წარმოდგენილი პროექტი მხოლოდ მათი ნამუშევარია. მიღებულ დოკუმენტებს სსიპ „შემოქმედებითი საქართველო“ მხოლოდ განხილვის მიზნით გამოიყენებს და არ გაუზიარებს გარეშე პირებს ან ორგანიზაციებს, გარდა საქართველოს კანონმდებლობით გათვალისწინებული ან პროექტის ავტორების მოთხოვნის შესაბამისად განსაზღვრული შემთხვევებისა.*

## საკონტაქტო ინფორმაცია

პროგრამასთან დაკავშირებული კითხვების შემთხვევაში შეგიძლიათ დაგვიკავშირდეთ საკონტაქტო ნომერზე: +995 599562232